Diari Oficial de la Generalitat Valenciana


Sumari del DOGV 5750, del 25-04-2008 (2008/4910)

ORDRE de 10 d'abril de 2008, de la Conselleria d'Economia, Hisenda i Ocupació per la qual es publica la línia pressupostària i es determina el crèdit màxim que ha de finançar la segona fase del Programa de Garantia Social en la modalitat de Formació-Ocupació, convocat per l'Ordre conjunta de 5 d'abril de 2007, de les conselleries de Cultura, Educació i Esport, i d'Economia, Hisenda i Ocupació (DOCV número 5509, de 10 de maig de 2007).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5750

Data del DOGV
:   25-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4910


Data del document
:   10-04-2008

Organisme emissor
:   Servei Valencià d'Ocupació i Formació

Tipus de document
:   Ordre

Anàlisi jurídica

 Descriptors 

:   * Servici Valencià d'Ocupació i Formació
    * educació especial
    * suport econòmic
    * reinserció escolar
    * ensenyament professional
    * aprenentatge professional
    * inserció professional
    * ajuda pública

ORDRE de 10 d'abril de 2008, de la Conselleria d'Economia, Hisenda i Ocupació per la qual es publica la línia pressupostària i es determina el crèdit màxim que ha de finançar la segona fase del Programa de Garantia Social en la modalitat de Formació-Ocupació, convocat per l'Ordre conjunta de 5 d'abril de 2007, de les conselleries de Cultura, Educació i Esport, i d'Economia, Hisenda i Ocupació (DOCV número 5509, de 10 de maig de 2007). [2008/4910]  
El 10 de maig de 2007 va ser publicada en el Diari Oficial de la Comunitat Valenciana, (DOCV núm. 5509) l'Ordre conjunta de 5 d'abril de 2007 de les conselleries de Cultura, Educació i Esport, i d'Economia, Hisenda i Ocupació per la qual es convocaven les ajudes per al desenvolupament dels Programes de Garantia Social per al curs 2007-2008.  
Després de la publicació de la Llei 15/2007, de 27 de desembre, de Pressupostos de la Generalitat (DOCV de 31 de desembre de 2007), i d'acord amb allò establit en l'article 47 del Text Refós de la Llei d'Hisenda Pública de la Generalitat Valenciana, es publica el crèdit màxim que ha de finançar la segona fase del Programa de Garantia Social, en la seua modalitat Formació-Ocupació, així com la línia pressupostària a càrrec de la qual es realitzarà.  
Per tot això, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, de Consell, modificada per Llei 12/2007, de 20 de març i el Decret 129/2007, de 27 de juliol, del Consell pel qual s'aprova el Reglament Orgànic i Funcional de la conselleria d'Economia, Hisenda i Ocupació i en virtut d'allò disposat en l'article segon punt 3 de l'Ordre conjunta de 5 d'abril de 2007, de les conselleries de Cultura, Educació i Esports, i d'Economia, Hisenda i Ocupació (DOCV núm. 5509).  
ORDENE  
Article 1  
La segona fase de la modalitat Formació-Ocupació dels programes de Garantia Social, que es realitzarà durant el primer semestre de 2008, serà finançat per una quantia màxima de 2.640.000 euros (dos milions sis-cents quaranta mil euros) a càrrec del capítol 4 de l'estat de despeses del pressupost del SERVEF, línia de subvenció T1602000 denominada «Programes de Garantia Social» del subprograma pressupostari 322.52 Formació Professional Ocupacional i Contínua de la Llei 15/2007, de 27 de desembre, de Pressupostos de la Generalitat per a l'exercici 2008, tot això cofinançat en un 50% pel Fons Social Europeu.  
Article 2  
El règim de pagaments i justificacions de les ajudes es realitzaran en els termes establits en l'Ordre conjunta d'11 de maig de 2005 de les conselleries de Cultura i Educació, i d'Economia, Hisenda i Ocupació (DOGV núm. 5019, de 2 de juny de 2005).  
DISPOSICIÓ FINAL  
Contra el present acte, que esgota la via administrativa, podran els interessats interposar Recurs Contenciós Administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
En cas d'administracions públiques, podran interposar recurs contenciós administratiu davant idèntic òrgan jurisdiccional, d'acord amb allò establit en els articles 10, 44, i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada Llei, en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.   
València, 10 d'abril de 2008  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA